
ANTUN DJAMIĆ (Filozofski fakultet, Zagreb) 


PRIRODA I NEKE ZGODE 
IZ SVAKODNEVNOGA ŽIVOTA 
U DJELU MAVRA VETRANOVIĆA* 


Vetranović je svakako jedan od najvažnijih naših starih pisaca i po 
množini napisanih djela, i po obradi književnih vrsta, i po životnoj 
stvarnosti što ju je unio u svoja djela. Zato u njegovim pjesmama ima 
mnoštvo riječi i zgoda iz svakidašnjega života kojih ne možemo naći u 
djelima drugih naših pisaca. Dok su se drugi pisci onoga doba obično 
ograničavali u pisanju samo na neka područja ljudskoga života (ponaj- 
više na ljubav, prijatelje i katkad pobožnost), u Vetranovića je situa- 
cija posve drugačija: on želi u svojim pjesmama obuhvatiti i prikazati 
sav život koji ga okružuje i što ga on duhom svojim može shvatiti. I u 
njemu se snažno očituje uvjerenje mnogih pjesnika da im djela više 
vrijede ako je u njima više prikazan stvaran život, a što je već davno 
prije onako lijepo formulirao i izrekao pjesnik Marcijal: 


Hoc lege, quod possit dicere vita »Meum est«. 
... hominem pagina nostra sapit. 
Epigr. X, 4, 8, 10 
Vetranović je bio obrazovan čovjek. Poznavao je astronomiju, koja 
ga je povezivala s najudaljenijim nebeskim tijelima koja imaju utje- 
caja i na naš život, kako on to na nekoliko mjesta iznosi u svojim pje- 
smama. Pogotovu je dobro znao kakav utjecaj imaju na zemaljski život 
i na čovjeka Sunce i Mjesec, pa je i to zabilježio u svojim stihovima. 
On je poznavao zemljopis i prirodopis, pa ćemo u njega naći geograf- 
skih imena iz udaljenih krajeva, životinja i bilja iz raznih strana svijeta. 
Vetranović piše o prirodi koja ga okružuje i koju dnevno promatra: 
opisuje pojedina godišnja doba i njihov utjecaj na život na zemlji; opi- 
suje pojave u prirodi: vjetar, vrućinu, zimu, gromove, kiše, mrazeve, 
grad, led. 


* Skraćena verzija referata pročitanog na znanstvenom skupu. 

A koliko je svojih stihova posvetio moru! To neizmjerno more koje 
čini ljudima toliko dobra, ali i toliko zla, stalno ga je u životu pratilo: 
gledao ga je dok je boravio u Dubrovniku i na Mljetu, a kad je bio na 
otočiću Sv. Andriji, drugo nije mogao ni gledati nego more oko sebe i 
nebo nad sobom. Ono mu je davalo radosti i tuge, ono je bilo dio nje- 
gova života. U tim pjesmama možemo naći mnogo pomorskih termina 
kojih nećemo naći u drugih pisaca. 


Koliko je stihova posvetio kopnu po kojem je hodao! Tu susrećemo 
doline, potoke, izvore; jezera, lugove, a sve je to puno najrazličitijeg 
bilja i životinja. Katkad se uz imena navode i karakteristike pojedinih 
biljaka (npr. hren je ljut i izazivlje suze)-ili čemu one služe (neka vrsta 
loze služi za vezanje, neke biljke za liječenje fana) ili se kod životinja 
navode njihove karakteristike (lav je hrabar i jak, lisica je lukava). A 
onda se na tom terenu pojavljuju njive s raznim usjevima, koje obra- 
đuju težaci svojim alatom, pojavljuju se plandišta i obori gdje pastiri 
borave sa svojim stadima. Mnogo je toga on iznio, i to se može ovdje 
tek ovako usput spomenuti. 


Ipak je u cijeloj toj prirodi čovjek koji sve te prirodne ljepote pove- 
zuje, osjeća i čini živima. Zato on prikazuje tu ljude u najrazličitijim 
situacijama, onako kako to biva u njihovu svakodnevnom životu. Vidi 
se da je bio dobar poznavalac ljudske prirode. 


A taj čovjek, koji bi morao biti gospodar prirode i uživati u njezi- 
noj ljepoti, unosi često u nju i u ljudski život nesklad ispoljavanjem 
svojih egoističnih težnji. Ta ljudska nastojanja i težnje on opisuje: kod 
jednih je to borba za goli život, praćen siromaštvom, poniženjima, rop- 
stvom, stradanjima; kod drugih taština, pohlepa i težnja za što većom 
vlašću, čašću i bogatstvom, i sve zlo koje odatle izlazi i za njih i za nji- 
hovu okolinu; kod jednih i kod drugih crta njihove patnje (bolesti, bri- 
ge, stradanja) i konačno sigurnu, neizbježnu i brzu smrt koja čini kraj 
ljudskoj samovolji. Gledajući sve to šarenilo ljudskih nastojanja, jednih 
oko dobra, drugih oko zla, Vetranović poput Ovidija sanjari o davno 
prošlom zlatnom vijeku kad je sve — i priroda i ljudi - — bilo neiskva- 
reno i kad je život bio lijep. On osjeća kako je u njegovo vrijeme koje- 
šta izopačeno. Čini mu se da su ljudi postali zvijeri: 


Trudi svijet skončaju i tužbe velike, 
ljudi se stvaraju u zvijeri razlike. dk ea 
Pel. 239/40,* 
ili da pamet ništa više ne vrijedi: - 
a, vajmeh, razum vas scijeni se za ništa 


ter ne ima nijednu vlas, kako stog strništa. 
' Pel. 243/4. 


* Citati su uzeti iz HI, IV. i VII. knjige Starih. pisaca hrvatskih. . 

Vidi da sreća nije jednako sklona svakome: 


Tko sije pšenicu zemlja mu vrat plodi, 
tko sadi ljubicu, trnje mu ishodi. 
g Pel. 221/2. 


Iskusio je i to da nitko nije zadovoljan svojom sudbinom: 


Velika ni mala jošte nije, tko će rijet: 
što mi je čes dala, tomu sam ja kontijent. 
IV, 53, 125/6. 


Kako je Vetranović katkad znao u pojedinosti opisivati neke predmete 
i pokazivao dobro poznavanje terminologije, koje ni današnji čovjek ne 
poznaje onoliko koliko on, neka nam posluži njegovo nazivlje dijelova 
glave. On na glavi spominje: moždane, čelo, obrve, oči, zjenice, trepa- 
vice, nos (preneseno značenje: rilo), uši, obraz, lice, usta, usne, jezik, 
desni, zube, čeljusti, bradu, tilak, vlasi, pramenje, pipce. 

Vetranović u svojim djelima“ Spominje najobičnije zgode i događaje | 
iz svakodnevnoga života, tako da Se iz tih njegovih prikaza može zaklju 
čiti kakav je bio život, navike i ophođenje među ljudima. Od množine 
tih primjera ovdje ću navesti samo dva: navest ću opširnije što Vetra- 
nović govori o hrani i o darovima. 


Hrana 


Čovjek svakodnevno upotrebljava hranu. Ona je u raznim prigodama 
različita. I u Vetranovića vidimo nanizane te prigode i naveden jelov- 
nik za njih. 

U zlatno doba ljudi su se hranili porno, nekuhanom hranom. 
Evo kako se čovjek hranio: 


zašto Bog za hranu čovjeku davaše 
nebesku tuj manu, ka na tli padaše; 
a tomuj drijenjine i maginje slatke, 
želudi i smr jekinje i voćke još svake 
pitomo sve voće davaše s divjači, 
da čovjek što hoće uživa i slači. 
I dubja još mnoga svaki hip i svak čas 
iz stabra iz svoga točahu rajsku slas, 
koja bi taj slados človjeku zanijela 
u nebesku rados trudan duh iz tijela. : 
ž III, 8, 51—60. 
Vetranović nam opisuje i hranu kojom se hrane pustinjaci živeći u 
_— (III, 139), u mjestima prisvetima (III, 153), pustinji (III, 139, 

A ne ima ufance tko tamo planduje, 
da drugo brašance ali smok blaguje 
neg hljebac i tušac i pitje od vode, 
čiem jedva tužan duh i život provode. ' 
II, 141, 213—216. 
Također vrh svega priporit cijene kus 
kupusa divjega, ako gdje nađu bus, 
i zel'ja ostala za u čestut jedini, 
što je narav sazdala u pustoj ledini. 
I toj se ne osoli, ni obuli ni svari, 
sirove nego li blaguju te stvari. 
Kad li se prigodi da blagdan počtuju, 
pokislo u vodi sočivo blaguju; 
i toj se jantoli, kad se blagdan slavi, 
obuli i soli, rad božje ljubavi. 
A život gdje traju ter tolik trud ćute, 
vinca se čuvaju jak zmije priljute; 
zač ljudi duhovni svi scijene za istinu, 
da nalijep i otrovi taje se u vinu. 
III, 141, 219—232. 
O vinu još jednom: 


A krijepos od vina ni slados ne znaše, 
ner kako živina vodicu pijaše. 
HI, 142/3, slično i 275/6. 


Prikazujući svoj život na otočiću Sv. Andrija, on spominje i svoju 
hranu: 


a što malo zel'ja sparim, 
nije ga čime čbuljiti. 
III, 18, 223/4 
i dalje: 


gdi proz zube cijedim blutu 
i progrizam kruha suha. 
ILI, 18, 227/8. 


Kradljivci mu iz vrta odnesu sve ono što on sprema sebi za hranu: 


Ne ojdu mi nigdir struka 
ni morača ni blitvice, 
ni divjega pora luka, 
ni piljuga žetjenice, 

ni repušca ni čevčega; 

i gdi najdu trs kupusa, 

s korijenkom ga podru svega, 
kako da je turska gusa. 
Još su tuge i žalosti, 
gdi sparoge sve pobiru 
u korizmu kad se posti, 
a na me se ne obziru. 
Kad mi zel'je sve poberu 
po mrkijentah pak se sprave 
ter narikle sve poberu, 
i lupara ne ostave. 
III, 19, 253—268. 


Ter sočiva što pripravim 
ali koje stvari ine, 
priko zime da boravim, 
sve pokradu i popline. 
III, 19, 285—288. 
A i vranak mu 


... pljesnive hljepce krade. 
III, 22, 371. 


Posve je drugačiji jelovnik pastira koji slave Božić. Njega opisuje 
Vetranović podrobno navodeći pojedinačna jela koja se priređuju i je- 
du i navodi ih s pravim osjećajem užitka što ga ta jela izazivaju u čo- 
vjeka, U Porodu Pribat pripovijeda što se zbiva te božićne noći koja je 
neobična i čudna, i kako je ljudi slave: 


puno je svud gosti, vince se ispija, 
kulijene i trbuhe po selu svak vari, 
od pritile juhe sve plove u ckvari, 
glavate kupuse slaninom još vare, 
da oči prosuze od slatke zapare, 
kolju se žirnici, dosta jes kobasa, 
svijem selom pirnici svud poju iz glasa, 
rjepa kako glava jošte se primeće, 
da je veća tuj slava i dvorbe još veće; 
i nigdjer nije pira, o družbo, ni gosti, 
sirenja i sira gdje nije zadosti; 
željno se uzdiže srdačce, sve hlipi 
is pirne lopiže, slanina gdi kipi; 
tuj su makaruli kako štap debeli 
i krastavci žmuli kablić bi suzeli; 
a kamo lazanje, kamo li još žmire, 
dušu bi dao za nje, u maslu gdi špire. 
Piće je tuj svake i svakoga mesa, 
djevenje is šake zubi se poteza; 

ter je vidjet milo, o družbo primila, 
gdje trče niz rilo osaka pritila. 

Druga je još veća, što vam se sad pravi, 
goveđa se pleća peku na žeravi. 

Neka vam još reku, o druzi ovčari, 
plosuri se peku na maslu i ckvari. j 

VII, 428/9, 372—398. 


U Posvetilištu Vetranović opisuje što se od hrane daje domaćima kad 
polaze na putovanje. Tako Sara nabraja pojedinačno što djevojke mo- 
raju spremiti za put Abramu: 


Spravite kravaja i bilih pogača, 
privarenih jaja i sitnijeh kolača; 
nemojte još zabit dvije grivne smokava 
i k tomu pristavit u gročić suhava, 
krušaka i jabuka, oraha i lješnika, 
glavatoga luka i mječić pun mlika, 
i pečeno pleće, prijesnaca još malo, 
što je jučer odveće na obroku ostalo, 
sirenja i sira, drago vas ja molju, 
neka svak obira, što je komu na volju, 
masaoca i grude i u među repe, 
potrebno kad bude, neka se pokrijepe; 
vrh svega još toga, što godi spravite,: 
vinca im rujnoga pun bucat nalijte. ć o aŠ 
Posv. 339—352. 


Evo iz Posvetilišta još jedne hrane koja služi za okrepu bolesniku. 
Kad Sari nakon odlaska Abramova i Izakova bude zbog neizvjesnosti 
i tjeskobe zlo i ona padne kao mrtva, Kujača učini ovo: 


k čerinu potekoh, ter joj na žeravi 
dva jajca ispekoh, jeda se oporavi; 
i po tom pak skočih, ter joj vinca bijela 2 
krastovac natočih bez vodice cijela. : 
Posv. 2271—4. 
Kao osobito zdravu i ljekovitu hranu preko ljeta, kad ljudi lako po- 
kvare želuce, Vetranović preporučuje kiselo mlijeko. Kad Jakobovi si- 
novi odlaze od kuće k stadu, Jakob im napominje što moraju ondje ra- 
diti i što moraju odande poslati kući, a posebno im naglašava: 


i kisjela mlijeka nemojte zabiti, : 
er veće nije lijeka neg ljeti ito piti. ž 
: Joz.: 45/6.* 


* M. Rešetar, Prikazane kako bratja prodaše Jozefa. Građa za. | povijest 
književnosti hrvatske, knj. 7, Zagreb 1912, str. 243—304. 

U Posvetilištu pastir od sunčane žege ožednio, moli od Kujače još mli- 
jeka, da se odžeđa i osvježi pa kaže: 


A tomuj nije lijeka, o Kuje, ži mi ti! 
neg kisjela mlijeka trbuhe naliti. | 
mata Posv. 2399/2400. 


Vetranović nabraja i jela što su jeli izraelski suci Izak i Ilijakin kad 
su odlazili na gozbe onima koji su ih na taj način mitili da sude u nji- 
hovu korist: | 


gdi su se kapuni u sapur žderali 
i razlike ptice, što može perje dat, 
navlaš jarebice, kim nije broja znat, 
a kamo škrpine i trigle grbave, 
. debele murine i druge podstave, 
a navlaš cipoli i fazi pritili 
“ koje ste na poli s čafranom žutili, 
zubatci, ovrate i dari ostali, 
sve ste to bez plate po mitu papali, 
i. razliko vince zajedno kad biste, 
u dobre zdravice stumbice ter piste. 
i Suz. 1284—94. 


Darovi 


Oduvijek su ljudi i davali i primali darove. Razne su zgode u kojima 
se darovi daju i inotivi zašto se daju. I to je Vetranović upleo u svoja 
djela. Navest ću tri slučaja davanja darova, a gdje je označeno, navest 
ću i poimence što se darovalo. 

Kad se Josipova braća prvi put vraćaju iz Egipta i pripovijedaju ocu 
Jakobu kako ih je ondje gospodar Egipta osumnjičio kao uhode, za- 
držao kod sebe brata Šimuna i naredio da mu dovedu najmlađega bra- 
ta Benjamina, ako žele da se oslobodi šimun i da opet dobiju žita, Ja- 
kob teška srca pristaje na to i preporučuje sinovima prije njihova po- 
laska na piše 


I sada, molim vas, , nemojte zabiti 

s poklonom lijepu čas s darovi spraviti 
jeda ti gospodar, ki tamo kraljuje, ' 

kad primi lijepi dar, na vas: se smiluje; 

nadje s “a, 1549—52. 
Tu Jakob posve ljudski zaključuje: dar svatko, pa i kralj, rado prima, 
i dar nekako približava darovatelja i obdarenoga. -- 

Došavši u:Egipat, Juda prikaza poklon Josipu: 

i poklon donismo, neka t' se prikaže. 
Vladaoče čestiti, smiluj se svrhu nas, 

dostoj se primiti ovi dar i ovu čas! 
Vidim da s' bolji dar za tebe podoba — 

jaki blag gospodar primi toj od roba! 


Joz. 1568—72. 
Josip mu odgovara: 
Bit vam će čas za čas — ja vas ću darovat, 
i sa mnom vi danas hoćete blagovat. 
Joz. 1577/8. 
Poslije im opet zahvaljuje na daru: 
Hvala vam na daru, ... 
Joz. 1631. 


Kad se Josip očitovao braći, on im prije njihova polaska kući daje 
darove: svakom bratu po jednu haljinu, Benjaminu haljinu i trista di- 
nara i poslenika s toliko pulića. Joz. iza st. 1878. 

Običaj je da se darovi daju i za babine: tad se daruje i majka i no- 
vorođenče. I te nam darove spominje Vetranović u svom Prikazanju 
od poroda Jezusova i poimenično ih navodi. Ti darovi nisu prisilni ne- 
go spontani. Daju se od srca novorođenčetu, u ovom slučaju djetetu 
Isusu, a daje se ono što ljudi imaju od svoga dobra i ono što djetetu 
treba. 


Kad se pastiri dogovore da će se ići pokloniti djetetu Isusu, oni za- 
ključuju da moraju sobom ponijeti i darove: 


Zač dobro svi znamo i može svak sudit, 
bez dara prić tamo er nam će prikor bit. 
Zatoj se svi sprav'mo... 
i dare priprav'mo što ćemo prikazat. 


Por. 845—8. 


Zato poslaše kući Šišmana neka njegovi kod kuće prirede ove darove: 


da nam pošlje maja i strina Marava 
konjestrik pun jaja i grivnu smokava, 
dva dobra kravajca i dobru piplicu 
i da mu masaoca napuni tikvicu 
i neka Marava još pošlje strinača 
dvije lakti postava njekoga kosmača 
pratežce još svake, ... 


Por. 857—63, 

a navlaš kostreti i meke vunice 

što ćemo prostrijeti pod nago djetece, 
još da mu dadu pak... 

vezen kalamalak, pelene i povoj. 


Por. 865—8. 
Oni će pak iz svojih pastirskih prebivališta ponijeti ovo: 
A ovdi će, brate, bit i sirca i grude, 
što ćemo priložit, da lijepa čas bude, 
mlijeka dva kablića toj ćemo naliti 
i tusta kozlića i janje spraviti. 
Por. 871—4. 


Kad dolaze pred Gospu, Šišman joj u ime pastira nabraja poimence 
sve te predmete što ih daruju pastiri »za pribitak i babine«, i moli je 
neka ona čuva njih i njihova stada. 

Vetranović navodi još jednu vrstu darova koja je nekada bila uobi- 
čajena, a negdje živi i danas, a to su darovi što se daju onima koji do- 
nose dobre vijesti. 

U Posvetilištu Abram po obavljenu poslu na gori šalje po nekom pa- 
stiru kući vijest da će se uskoro vratiti s Izakom i družinom. Kad taj 
pastir stiže do šatora, Kujača mu pripovijeda kako tu pred šatorom 
čeka: 


jeda bih sad našla, tko nam će glas dati, 
jeda tko od kude putom se namjeri, 
da kolač dobude, da gospu namiri. 
Posv. 2290—2. 


Pastir njoj priopćuje da im on nosi dobre vijesti: 


nu tamo poteci, priprav'te lijepu čas, 
gospođi ter reci: grede ti dobar glas. 
Posv. 2307/8. 


Kujača ga pita: 


Koji je dobar glas, gospođi što ću rit, 
bit će ti lijepa čas, jeda li ć bliže prit. 
Posv. 2309/10, 


a onda sva vesela viče Sari: 


Izljezi gospoje, njeka je nova stvar, 
k stanu nam sad dođe s planine mlad ovčar, 
ter veli darove da budeš spravljati, 
er dobre glasove sad nam će kazati. 
Posv. 2329—32. 

Sara dolazi do vrata šatora, pastir dođe pred nju, pozdravi je i kaže 
joj da su ga njezini poslali neka joj javi da se vraćaju kući pa neka 
ona sve priredi za njihov dolazak. Kad to čuje Sara, naredi Kujači: 


Mlijeka da' od tuda, neka se napine, 
u sjenci od truda dokoli počine, 
Kujača, pak mu daj s košuljom ubrusac, 
dva sira i kravaj i crven klobučac. 
Posv. 2373-—6. 


Zatim Sara zahvaljuje pastiru što je donio vijest i kaže: 


Hotio bi se bolji dar za tako dobar glas, 
nu primi toj na har, moj brajo, i na čas. : 
Posv. 2381/2. 


Pastir joj odgovara: 


Visoka ti hvala, gospoje čestita, 
lijep mi si dar dala, ino se ne pita; 
nije daru zabava, lijepa je, gospo, čas, 
lijep je dar i sprava, ku primah sad od vas. 
Er, gospo, ovi dar ako bi sad primio 
knez ali katunar, ne bi mu zabavio. 
Posv. 2383/8. 


Vetranovićeva djela nisu sva pisana blistavim i lako shvatljivim sti- 
hom i stilom. O njihovu sadržaju treba razmišljati. Tad se vidi koliko 
su ona puna misli o životu i prilikama ljudi onoga vremena. Zato su 
ona vrijedan materijal za upoznavanje kulturnih, historijskih i socijal 
nih problema onoga vremena, a i za poznavanje čovjeka uopće, jer čo- 
vjek je u sva vremena ipak samo čovjek koji se često drži one Ovidi- 
jeve: 

koa. . Video meliora proboque, 
Deteriora sequor . dodo a sot ' 
Ov. Met. VII, 20/21. 

